**Қазақстан халқының бірлігі күніне арналған**

**«Қазақстан халықтарының дәстүрлері» облыстық қашықтық марафонын өткізу**

**ЕРЕЖЕСІ**

**1. Жалпы ережелер**

 Осы Ереже марафонның мақсаты мен міндеттерін, оны өткізу тәртібін анықтайды. 1 мамырда елімізде көктемнің ең мейірімді әрі жарқын мерекелерінің бірі - Қазақстан халқының бірлігі күні атап өтіледі. Қазақстан-150-ден астам ұлт пен ұлыс тұратын көпұлтты мемлекет. Бұл мереке достықтың, өзара түсіністік пен келісімнің символына айналды. Қазақстан халқы барлық ұлттар мен этностық топтардың мәдениетіне, дәстүрлеріне өзара түсіністікпен және сыйластықпен қарап, бейбіт өмір сүруде.

**2. Марафонды ұйымдастырушы:** М. М. Катаев атындағы оқушылар сарайы.

**3. Мақсаты:**

Қазақстандық патриотизмге, мәдениетке, халықтық салт-дәстүрлерге, әдет-ғұрыптарға құрметпен қарауға тәрбиелеу. Өлкеміздің тарихи-мәдени мұрасын сақтау және көбейту.

**4. Міндеттері:**

1. Оқушылардың бойында патриотизм, бейбітшілік, ұлттық келісімді қалыптастыру;

2. Өз елі, өз халқы үшін мақтаныш сезімін, басқа халықтардың салт-дәстүрлерін құрметтеуге тәрбиелеу;

3. Балалар мен жасөспірімдерді шығармашылық қызметке ынталандыру.

**5. Қатысушылар**

Марафонға Павлодар облысының білім беру ұйымдарының оқушылары қатысады.

**6. Қатысу шарттары**

Бейнесюжеттерді қабылдау 2022 жылғы 18-29 сәуір аралығында bgg\_00@mail.ru. электрондық поштасы арқылы жүргізіледі. Қатысушыдан бір ғана жұмыс (бейнеролик) қабылданады. Бейнероликтің максималды ұзақтығы-2 минут. Өз роликтерінде қатысушылар өз ұлтының дәстүрлері мен мәдениеті туралы әңгімелейді, өз халқына тән киім үлгілерінің, дәстүрлі үй заттарының, әшекейлерінің этномәдени шағын көрмесін көрсетеді, ұлттық тағамдар рецептімен бөліседі, барлық этнос өкілдерін мерекемен құттықтайды. Роликтер Facebook, Instagram dvorec\_pvl және metodotdeldsh.-да көрсетіледі. Басқа адамдар мен ұлттардың қадір-қасиетін және сезімдерін қорлайтын, марафон тақырыбына сай келмейтін жарнамалық сипаттағы роликтер, сондай-ақ сапасы төмен жұмыстар қабылданбайды. Өз жұмысын жібере отырып, қатысушы автоматты түрде ұйымдастырушыларға жіберілген материалды пайдалануға (Интернет желісінде орналастыруға) құқық береді. Ақпараттың дұрыстығына қатысушының өзі жауапты болады.

**7. Бейнероликтерге қойылатын талаптар**

- жұмыстың мәлімделген тақырыпқа сәйкестігі;

- сюжеттің өзіндік ерекшелігі;

- сауаттылық, мәнерлілік, қисындылық, көрнекілік;

- тақырыптың толық ашылуы;

- жұмыстың эстетикасы;

- техникалық орындау сапасы;

- жұмыстың жалпы эмоционалды қабылдауы.

**Марафон үйлестірушісі:** әдіскер Айткенова Гульмира Жылкыбаевна

**Тел.** 87773470660